Irriteer jou sensitiewe vel jou? Kenners gee raad | Huisgenoot
Wanneer jy aan die algemeenste velsorgkategorieë dink, kom die drietal normaal, olierig en droog waarskynlik by jou op. Maar in werklikheid is 'n werklik sensitiewe vel algemener as al die ander soorte, met 52% van vroue wat beweer hulle het die toesteand, sê dr. Kerryn Greive, bestuurder van wetenskaplike sake by die velsorgmaatskappy Ego Pharmaceuticals.
"Die definisie van 'n sensitiewe vel is wanneer dit op eksterne stimulusse, soos 'n produk, reageer op 'n manier waarvan jy nie hou nie, of dit nou rooiheid, prikkeling of branderigheid is," sê Kerryn.
'n Sensitiewe vel word as geneties beskou en het 'n meer deurdringbare stratum corneum, of buitelaag. In leketaal laat dit meer deur. Dit is ook dan geen verrassing nie dat die aanbevole behandelings uiters eenvoudig is.